จับตา! “นายกฯ” แถลงยกระดับป้องกัน “โควิด” ฟาก SET รูดหนักกังวลเชื้อระบาดไม่หยุด
จับตา! “นายกฯ” แถลงยกระดับป้องกัน “โควิด” ฟาก SET รูดหนักกังวลเชื้อระบาดไม่หยุด
16 มี.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 15.36 น. อยู่ที่ระดับ 1,048.04 จุด ลบ 80.87 จุด หรือ 7.16% ด้วยมูลค่าการซื้อขาย 5.1 หมื่นล้านบาท
ทั้งนี้ ดัชนีหุ้นไทยต้นภาคบ่ายดิ่งลงทะลุกว่า 80 จุด หลังจากตลาดหุ้นต่างประเทศร่วงลงหนัก ท่ามกลางความกังวลการแพร่ระบาดของเชื้อไวรัสโควิด-19
โดยรวมถึงนักลงทุนยังกังวลต่อจำนวนผู้ติดเชื้อในไทยที่เพิ่มขึ้นและมีความเสี่ยงที่การระบาดในประเทศจะเข้าสู่ระยะที่ 3 ฉุดให้มีแรงขายหุ้นออกมาต่อเนื่อง
นอกจากนี้ มีการรายงานว่าใน วันนี้เวลา 18.00 น. พล.อ.ประยุทธ์ จันทร์โอชา นายกรัฐมนตรี จะออกแถลงการณ์ผ่านโทรทัศน์รวมการเฉพาะกิจแห่งประเทศไทย โดยคาดว่าจะแถลงเรื่องผลการประชุมภาพร่วม 6 ด้านของศูนย์ รวมถึงความกังวลเกี่ยวกับการยกระดับโรคจากระยะ 2 ไประยะ 3 และการเตรียมพร้อมเข้าสู่ระดับ 3
 